CELEX: C2004/190/14
Language: et
Date: 2004-07-24 00:00:00
Title: Kohtuasi C-222/04: Eelotsusetaotlus, mille esitas Corte Suprema di Cassazione - Sezione Quinta Civile 23. märtsi 2004. aasta määrusega kohtuasjas Ministero dell'Economia e delle Finanze v. Cassa di Risparmio di Firenze SpA, Fondazione Cassa di Risparmio di San Miniato e Cassa di Risparmio di San Miniato SpA

24.7.2004   
            
            
               ET
            
            
               Euroopa Liidu Teataja
            
            
               C 190/8
            
         
      EELOTSUSETAOTLUS, mille esitas Corte Suprema di Cassazione - Sezione Quinta Civile 23. märtsi 2004. aasta määrusega kohtuasjas Ministero dell'Economia e delle Finanze v. Cassa di Risparmio di Firenze SpA, Fondazione Cassa di Risparmio di San Miniato e Cassa di Risparmio di San Miniato SpA
   (Kohtuasi C-222/04)
   (2004/C 190/14)
   Euroopa Ühenduste Kohus on saanud Corte Suprema di Cassazione - Sezione Quinta Civile 23. märtsi 2004. aasta määrusega otsustatud eelotsusetaotluse kohtuasjas Ministero dell'Economica e delle Finanze v. Cassa di Risparmio di Firenze SpA, Fondazione Cassa di Risparmio di San Miniato e Cassa di Risparmio di San Miniato SpA, mis saabus kohtukantseleisse 28. mail 2004.
   Corte Suprema di Cassazione - Sezione Quinta Civile küsib Euroopa Kohtult eelotsust järgmistes küsimustes:
   
               a)
            
            
               Kas teatavaid õiguse subjekte (“pankade sihtasutused”), mis loodi 1990. aasta seadusega nr 218 ja 1990. aasta määrusega nr 356 muudetud kujul, et neil oleks õigus pangateenuseid osutavate äriühingute kontrollosalusele ja õigus hallata sellist osalust suures osas sellel turul tegutsevates äriühingutes, ja kellele antakse nende kontrolli all olevate äriühingute tulud, tuleb pidada ühenduse konkurentsireeglitele alluvaks ka siis, kui nende tegevust võib pidada ühiskondlikult kasulikuks; kas 1999. aasta määrusega nr 153 jõustunud regulatsiooni, millega need organid saavad kasutada nimetatud osaluse võõrandamisest saadud tulu arvestatava osaluse ostmiseks ja haldamiseks teistes äriühingutes, sh pankades, ning ka kontrolli saamiseks pangateenuseid mitteosutavates äriühingutes erinevatel eesmärkidel, sh ka taolise süsteemi majanduslikuks arendamiseks, võib pidada ühenduse konkurentsiõiguses nimetatud äritegevuseks?
            
         
               b)
            
            
               Kas seega kohaldatakse neile organitele, mida reguleerivad 1990. aasta seaduse nr 218 ja 1990. aasta määruse 365 muudetud kujul ning ka 1998. aasta seaduse nr 461 ja 1999. aasta määrusega 153 tehtud muudatuste sätted, ühenduse riigiabialaseid õigusnorme (EÜ asutamislepingu artiklid 87 ja 88) osas, mis puudutab neile kohalduvat maksusoodustusrežiimi?
            
         
               c)
            
            
               Kui vastus eelmisele küsimusele on jaatav, siis kas käesolevas asjas käsitletav saadud dividendide maksusoodustusrežiim kujutab endast riigiabi EÜ asutamislepingu artikli 87 tähenduses või mitte?
            
         
               d)
            
            
               Kui vastus küsimusele b on jaatav, siis kas Euroopa Ühenduste Komisjoni 22. augusti 2002. aasta otsus, (1) millega tunnistati riigiabialaste normide mittekohaldumist pankade sihtasutustele, on käesolevas eelotsusetaotluses osutatud õiguspärasuse ja põhjenduste puudumise ja/või ebapiisavuse valguses kehtiv?
            
         
               e)
            
            
               Kas sõltumata riigiabialaste õigusaktide kohalduvusest tähendab sellise maksurežiimi heakskiit, kus vaid sihtasutuste kontrolli all olevate siseriiklike kasusaavate pankade poolt nimetatud sihtasutustele jagatud kasumit maksustatakse vähem, või sellise maksurežiimi, kus maksustatakse vähem selliste äriühingute kapitali jaotamist, milles osalus on saadud selle tuluga, mis saadi kasusaavate pankade osaluse võõrandamisega, turul tegutsevate teise äriühingute diskrimineerimist, võrreldes vastuvõtvate äriühingutega, ning EÜ asutamislepingu artiklites 12, 43 ja järgnevates artiklites ning 56 ja järgnevates artiklites sätestatud asutamisvabaduse ja kapitali vaba liikumise rikkumist?
            
         
      (1)  ELT L 55, 1.03.2003, lk 56